कासगंज/पटियाली। नगर के तहसील रोड स्थित रामलीला मंच पर मर्यादा पुरूषोत्तम प्रभु श्रीराम की लीला का शुभारंभ सेवानिवृत्त उपनिरीक्षक रामकृष्ण पांडे ने भगवान गणेश की आरती उतारकर किया। इस अवसर पर श्रद्धालुओं को संबोधित करते हुये स्काउट लीडर राघवेंद्र दीक्षित ने कहा कि प्रभु श्रीराम की लीला हमारे जीवन का आदर्श है हमें उनकी लीलाओं का अनुसरण कर जीवन यापन कर अपने जीवन को सफल बनाना चाहिये। उन्होने क्षेत्रीय जनता से अधिक से अधिक संख्या में आकर प्रभुश्रीराम लीला का मंचन देखने की अपील की। गणेश आरती के बाद रामलीला मंच पर स्थानीय तथा बाहर से आये कालाकारों द्वारा प्रस्तुत किये गये अभिनय का लोगो ने भरपूर आनंनद लिया। इस अवसर पर प्रेमनरायन दीक्षित, शरद लंकेश, पवन मिश्रा, दीपकिशोर मिश्रा, सिंटू मिश्रा, आलोक दीक्षित, रामजी श्रोत्रीय, महेंद्र कुमार आदि प्रमुख रूप से मौजूद रहे।